Борис Пастернак
Нощен вятър

Превод от руски: Кирил Кадийски, —

chitanka.info

Стихват песни пиянски и смях.

Утре трябва в зори да се става.

Гаснат лампите. Всички у тях

се прибраха накрай от забава.

Само вятърът щура се с вой

и все тъй по пътечката линка,

по която с момците и той

се завръщаше от вечеринка.

Спрял пред вратнята, гледа встрани.

Не обича той нощните свади.

Той готов е глава да склони

само спора с нощта да заглади.

Зад стоборите — пустош и сън.

Те се карат, огласят полето.

Чули свадата, в тъмното вън

се тълпят любопитни дървета.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.